Demjanskij (distrikto)

La distrikto de Demjansk aŭ Demjanskij distrikto () estas distrikto de la Novgoroda provinco, Rusio. La administra centro de la distrikto estas la urbotipa loĝloko Demjansk.<small> La loĝantaro de la distrikto en 2020 estis 9964 homoj.<small>

 Geografio 
250px|eta|maldekstra|Demjansk
La distrikto de Demjansk situas sud-oriente en la Novgoroda provinco. La areo de la distrikto estas 3198,94 km².<small>Rusia Federala Servo de Ŝtata Statistiko. La datumbazo pri municipoj. Areoj de la administraj unuoj de la Novgoroda provinco  (ruse).. Norde ĝi najbaras kun la distrikto de Krestci, nord-oriente – kun la distrikto de Valdaj, sud-oriente – kun la Tverja provinco, sude – kun la distrikto de Marjovo, okcidente – kun la distrikto de Parfino kaj kun la distrikto de Staraja Russa.

La sud-orienta parto de la distrikto apartenas al la Valdaja altaĵo, la nord-okcidenta – al la malaltaĵo ĉirkaŭ Ilmenj, sed la lago mem ne apartenas al la distrikto. La plej granda rivero de la distrikto estas Pola, la plej granda lagoj estas Veljo kaj Seliger, la lasta estas multe pli granda, sed nur ĝia malgranda parto apartenas al la distrikto.

Marĉoj okupas 6 procentojn de la distrikta areo, arbaroj – ne malpli ol 60 procentojn. 12 procentojn de la distrikta areo okupas la nacia parko Valdajskij. Al la nacia parko apartenas ankaŭ la tereno de la unua en Rusio fiŝbredejo, aperinta en 1854, kiu nun estas sistemo de el du naturaj (unu el ili estas la sufiĉe granda Veljo) kaj multaj artefaritaj lagoj, ligitaj inter si.

La klimato estas sufiĉe modera, la jara averaĝa temperaturo estas .

 Simboloj 
La blazono de la distrikto de Demjansk devenas de tiu de la urbo Demjansk. Ĝi estis oficiale aprobita la  kaj en la Rusia ŝtata heraldika registro ricevis la numeron 2062. La blazono estas blua ŝildo, sur kiu malsupre estas ora monteto kaj sur tiu ora garbo da tritiko.<small> La flago havas la proporcion 3:2 inter la longo kaj la alto kaj tre similas al la blazono, sed anstataŭ la monteto havas malsupre oran bendon kun la alto je 1/3 de tiu de la tuta flago.

La unua blazono de Demjansk, aprobita la , jam havis oran garbon (da sekalo, laŭ la priskribo), kaj poste tiu garbo ĉeestis sur ĉiuj versioj de la blazono.<small>

 Vidindaĵoj 
250px|eta|maldekstra|La Princina monto
La nacia parko Valdajskij estas la plej vizitata inter naciaj parkoj de Rusio, ĉar ĝi situas sufiĉe proksime de Moskvo kaj de Sankt-Peterburgo. Parto de la nacia parko troviĝas en la distrikto de Demjansk.

En la teritorio de la distrikto situas kelkaj arkeologiaj kaj arkitekturaj objektoj. Je 8 km de Demjansk situas remparburgo, nomata "Princina (Knjaĵna) monto" (ruse Княжна гора, Knjaĵna gora). Unue homoj tie enloĝiĝis en la fino de la 1-a jarmilo a.K., kaj loĝis tie ĝis la 10-a jarcento p.K.

 Referencoj 

Kategorio:Distriktoj de Novgoroda provinco